Държавен вестник, бр. 43, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  43
4. Досегашните ал. 6, 7, 8 и 9 стават съот-
ветно ал. 7, 8, 9 и 10.
§ 21. В чл. 35а се правят следните изме-
нения:
1. Алинея 3 се изменя така: 
„(3) Заявител може да бъде само български 
гражданин лично или чрез посредник, който 
притежава електронен идентификатор по реда 
на Закона за електронната идентификация или 
на когото е издаден квалифициран електронен 
подпис или друго средство по реда на чл. 5, 
ал. 2, т. 1 – 3 от Закона за електронното управ­
ление, необходимо за идентифицирането на 
заявителя и за заявяването на електронното 
свидетелство за съдимост. Когато услугата 
е заявена от посредник, същият прикачва 
изрично нотариално заверено пълномощно. 
Системата автоматично зарежда данните по 
чл. 35, ал. 1, с изключение на тези по т. 7 и 8 и 
ал. 2, като заявителят въвежда и информация 
за целта, за която се иска свидетелството за 
съдимост. Когато електронното свидетелство 
за съдимост е предназначено за постъпване на 
работа или за чужбина, се посочва и точната 
длъжност, съответно конкретната държава. 
Когато е необходимо за издаване на виза, това 
обстоятелство се посочва, като се посочва и 
конкретната държава, за която се иска.“
2. Алинея 6 се изменя така:
„(6) Министерството на правосъдието 
предоставя възможност на заявителя да 
въведе електронен адрес за получаване на 
електронното свидетелство за съдимост. 
Електронното свидетелство за съдимост се 
издава не по-късно от три работни дни след 
постъпване на държавната такса по посочената 
банкова сметка или след потвърждаване на 
плащането в случаите, когато е извършено с 
банкова карта чрез Единната входна точка за 
електронни плащания към доставчици на елек-
тронни административни услуги, поддържана 
от Министерството на електронното управле-
ние. Електронното свидетелство за съдимост 
е достъпно чрез предоставения електронен 
адрес, чрез профила на заявителя в модул 
„Свидетелства“ на следния електронен адрес: 
https://crr.mjs.bg/, както и чрез Системата за 
сигурно електронно връчване, ако лицето е 
регистрирано в нея.“
3. Алинея 8 се изменя така:
„(8) Електронното свидетелство за съди-
мост е достъпно на интернет страницата на 
Министерството на правосъдието, визуализи-
рано по образец съгласно приложение № 4, 
когато лицето е неосъждано. При наличие 
на осъждане електронното свидетелство 
за съдимост се визуализира по образец съ-
гласно приложение № 4а. При наличие на 
освобождаване от наказателна отговорност 
с налагане на административно наказание 
по чл. 78а НК и посочена цел по специален 
закон, изискваща вписване на тази инфор-
мация, електронното свидетелството за съ-
димост се визуализира по образец съгласно 
приложение № 4б.“
§ 22. В чл. 35б се правят следните изме-
нения и допълнения:
1. В ал. 2 след думите „не се издава“ се 
добавя „за лица, които не притежават бъл-
гарско гражданство, както и“.
2. В ал. 6 след думата „Заявителят“ се 
добавя „задължително“.
3. В ал. 7 думата „незабавно“ се заменя 
със „своевременно“.
4. В ал. 9:
а) в изречение трето думите „и/или 
наложено административно наказание по 
чл. 78а НК“ се заличават;
б) създава се изречение четвърто: „При 
наличие на освобождаване от наказателна 
отговорност с налагане на административно 
наказание по чл. 78а НК и посочена цел по 
специален закон, изискваща вписване на 
тази информация, електронното служебно 
свидетелството за съдимост се визуализира 
по образец съгласно приложение № 5б.“
§ 23. Създава се чл. 35в:
„Чл. 35в. (1) Министерството на правосъди-
ето поддържа услуга с наименование „Справка 
за наличие/липса на бюлетини за съдимост 
и бюлетини за наложено административно 
наказание по чл. 78а НК“ през средата за 
междурегистров обмен на данни RegiX.
(2) При проверка за съдебния статус на 
лице през средата RegiX се визуализира само 
информация за наличие или липса на съста-
вени бюлетини за съдимост и/или бюлетини 
за наложени административни наказания по 
чл. 78а НК, като не се предоставя допъл-
нителна информация относно извършеното 
престъпление и наложеното наказание.
(3) Освен органите, посочени в чл. 35б, 
достъп до данните за съдимост посредством 
средата за междурегистров обмен на данни 
RegiX може да се предостави и на:
1. лечебните заведения – търговски дру-
жества по чл. 36 – 37 от Закона за лечебните 
заведения, собственост на държавата и/или 
общините, на които повече от 50 на сто от 
приходите са от държавния и/или общин-
ския бюджет и от бюджета на Националната 
здравноосигурителна каса;
2. държавните и общинските институции в 
системата на предучилищното и училищното 
образование по Закона за предучилищното и 
училищното образование;
3. държавните висши училища по Закона 
за висшето образование;
4. публичните предприятия по смисъла на 
чл. 2, ал. 1 от Закона за публичните пред-
приятия.